Cine e investitorul american care i-a făcut reclamă lui Georgescu și ce legături are cu Rusia. Vrea să intre în industria de Apărare
Douglas Anderson, investitorul american care îl promovează pe Călin Georgescu, se laudă că are relații de afaceri cu un membru din Guvernul Federației Ruse și, potrivit informațiilor obținute de Digi24.ro, a avut viză de intrare în țara condusă de Vladimir Putin între 2016 și 2018. Tot din informațiile obținute de Digi24.ro reiese că Anderson a încercat să obțină promovarea lui Călin Georgescu pe rețelele de socializare cu promisiunea că cei care vor face acest lucru vor obține viză în SUA și se vor întâlni personal cu familia Trump.